
ПРОКУРАТУРА НА РЕПУБЛИКА БЪЛГАРИЯ

РАЙОННА ПРОКУРАТУРА ГР. ПЛЕВЕН


О Б Я В Л Е Н И Е

Районна прокуратура град Плевен на основание Заповед № РД-04-146/ 30.09.2026г. на Административен ръководител – Районен  прокурор на Районна прокуратура – Плевен, обявява конкурс за заемане на 1 (една) щатна бройка за длъжността „ПРОКУРОРСКИ ПОМОЩНИК“  в Районна прокуратура – Плевен при условията на чл.67, ал.1, т.1 от КТ
На основание чл. 91 от ПАПРБ, Класификатора на длъжностите в администрацията на ПРБ и на основание чл.341, ал.1 от ЗСВ, конкурсът да се проведе с кандидати, които отговарят на следните условия:

· Изисквания, съгласно чл. 91 и чл.92 от ПАПРБ:

1. е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария; 

2. е навършило пълнолетие; 

3. не е поставено под запрещение; 

4. не е осъждано на лишаване от свобода за умишлено престъпление от общ характер; 

5. не е лишено по съответен ред от правото да заема определена длъжност; 

6. да отговаря на изискванията за несъвместимост по чл.340а, ал.2 от ЗСВ; 

7. отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на съответната длъжност.

· Изисквания, съгласно чл.162 от Закона за съдебната власт: 

1. да има завършено висше юридическо образование по специалността „Право“;
2. да е преминал стажа, определен в чл. 294 от ЗСВ и е придобил юридическа правоспособност;
3. да притежава необходимите нравствени и професионални качества, съответстващи на Кодекса за етичното поведение на българските магистрати;
4. да не е осъждан на лишаване от свобода за умишлено престъпление, независимо от реабилитацията;
5. да не е дисциплинарно освободен от длъжност изборен член на Висшия съдебен съвет за накърняване престижа на съдебната власт;
6. да не страда от психическо заболяване.

· Допълнителни изисквания, съгласно длъжностната характеристика:

1. компютърна грамотност – MS Office /WORD, EXCEL/, Internet;
2. умения за работа с правно–информационни системи - „АПИС”, „СИЕЛА” и др.;
3. организираност и експедитивност;
4. умения за работа в екип и комуникативност.

Описание на длъжността:

1. Изготвя проекти на прокурорски актове;

2. Изготвя проекти на отговори на писма, сигнали и др., за които се изискват правни знания;

3. Подготвя становища по конкретни правни въпроси след проучване, анализиране и обобщаване на правната доктрина и съдебната практика;

4. Изготвя писмени становища по конкретни въпроси;

5. Изпълнява и други задачи, за които се изискват правни знания, след възлагане от административния ръководител или  неговите заместници;

6. Подпомага прокурорите при изпълнението на техните функции.
Необходими документи за участие в конкурса: 

1. Писмено заявление за участие в конкурса; 

2. Автобиография /CV/ с приложена снимка;

3. Декларация от кандидата, че е пълнолетен български гражданин, не е поставен под запрещение и не е лишен от правото да заема определена длъжност;

5. Заверени копия от диплома за завършено висше образование по специалността ,,Право“, образователно - квалификационна степен „магистър“ и от удостоверение за придобита юридическа правоспособност, като се представят оригиналите за  сверяване;

6. Заверени копия от документи, удостоверяващи трудов стаж и професионален опит /при наличието на такива/;

7. Свидетелство за съдимост, издадено  за участие в конкурс за прокурорски помощник в Районна прокуратура – Плевен, в което да е отразено наличието или  липса на реабилитация;

8. Медицинско свидетелство за работа;

9. Медицинско удостоверение, издадено в резултат на извършен медицински преглед, че лицето не страда от психическо заболяване;

10. Други документи, които, по преценка на кандидата, имат отношение към професионалните му качества и доказват неговата квалификация и умения за обявената длъжност;

11. Мотивационно писмо.

Декларация по чл.92, ал.1 от ПАПРБ се попълва от лицето, избрано в конкурсната процедура.

Място и срок на подаване на документите за участие:

Документите се подават лично или чрез пълномощник на адрес: гр. Плевен, ул. „Димитър Константинов” № 25, Съдебната палата, ет. 5, ст. 511 от 09.00 часа до 12.00 часа и от 13.00 часа  до 17.00 часа в 30-дневен срок, считано от деня, следващ датата на публикуване на обявлението.
На кандидатите ще бъде предоставена на разположение длъжностна характеристика, за запознаване.

Място за обявяване на списъците или други съобщения

Списъците и съобщенията, във връзка с конкурса се обявяват: 

на Информационно табло на Районна прокуратура-Плевен на адрес: Съдебна палата, ул.„Д.Константинов”,№25, ет.5, официалния сайт на Районна прокуратура-Плевен, в раздел „Кариери”, на адрес: https://prb.bg/rppleven/bg/karieri, на интернет страницата на ПРБ, както и в специализирания сайт за работа www.jobs.bg
Начин на провеждане на конкурса:

Конкурсът ще се проведе от комисия, определена със заповед на административния ръководител-районен прокурор на РП-Плевен. на три етапа: по документи, решаване на казус  и събеседване.
 Обявата е публикувана във в.“Посоки“, бр. 37 от 02.10.2026г.

